નવી દિલ્હી- ક્રેડિટ કાર્ડનો યોગ્ય ઉપયોગ કરવામાં આવે તો ફાયદો થાય છે. પરંતુ તેના ગેરફાયદા પણ ઘણા છે. ઘણીવાર ક્રેડિટ કાર્ડ બજેટ કરતા વધારે ખરીદી કરવા માટે પણ કારણભૂત બને છે. જેથી બાદમાં બાકી રકમ જમા કરાવવી મુશ્કેલ બની જતી હોય છે. જોકે ક્રેડિટ કાર્ડનો સૌથી મોટો ફાયદો એ છે કે, તેનાથી તમારા ખાતામાંથી તાત્કાલિક બેલેન્સ નથી કપાતી, જ્યારે ડેબિટ કાર્ડમાં ખાતામાંથી તાત્કાલિક બેલેન્સ કપાય છે. અનેક કિસ્સાઓમાં એવું જોવા મળે છે કે, ક્રેડિટ કાર્ડના ઘણા બધા છૂપા ચાર્જ વિશે બેન્ક તેના ગ્રાહકોને માહિતી નથી આપતી. તમે નોંધ્યું હશે કે, તમારા બેન્ક ખાતામાં મિનિમમ બેલેન્સથી રકમ ઓછી થાય ત્યારે બેન્ક તરફથી SMS દ્વારા જાણ કરવામાં આવે છે. પરંતુ ક્રેડિટ કાર્ડના કિસ્સામાં આવું બનતું નથી. કારણકે, મોડી ચૂકવણીના કિસ્સામાં ગ્રાહકે વિલંબિત શુલ્ક પણ ભરવાનું રહે છે. જે બેન્ક માટે આવકનું એક માધ્યમ બની રહે છે.